
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 10/2017 πρακτικό συνεδρίασης Δ.Σ Δήμου Τεμπών

Σήμερα στις 12 του μήνα Σεπτεμβρίου του έτους 2017 ημέρα Τρίτη και ώρα 09:00’ το Δημοτικό Συμβούλιο του Δήμου Τεμπών συνήλθε σε έκτακτη συνεδρίαση στο Δημοτικό κατάστημα, ύστερα από την με αριθ. πρωτ. 9261/14-09-16  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.

Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 27 )

	1. Καρατέγος Μιχάλης 
	
	15. Αργυρίου Ιωάννης

	2. Τσάτσαρης Χρήστος
	
	16. Τσέτσιλας Δημήτριος

	3. Τσούγιας Χρήστος
	
	17. Μανώλης Γεώργιος

	4. Μπουζέκης Ευθύμιος
	
	18. Κυρίτσης Γεώργιος

	5. Νταφούλης Κων/νος
	
	19. Τζέκας Θωμάς

	6. Τσιαπλές Θωμάς
	
	20. Καραναστάσης Αθανάσιος 

	7. Τσιόπα-Λύτρα Γεωργία
	
	21. Νικολάου Γεώργιος 

	8. Ζησάκη Ξανθή
	
	22. Κακαγιάννης Χρήστος                                                                           

	9. Τσεργάς Κων/νος
	
	23. Γκατζόγιας Παναγιώτης

	10. Πανάγου Ελευθερία
	
	24. Μαϊμάρης Δημήτριος 

	11. Σαϊτης Αστέριος
	
	25. Μπίκας Χρήστος

	12. Διψάνας Αχιλλεύς
	
	26. Βλάγκας Ιωάννης

	13. Ζάχος Βασίλειος
	
	27. Ντόντος Γεώργιος

	14. Έξαρχος Γεώργιος
	
	


Α Π Ο Ν Τ Ε Σ  ( 0 )

	1.  --
	
	Αν και νόμιμα κληθέντες


Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.
  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

   Ο  Πρόεδρος   του δημοτικού συμβουλίου κ. Καρατέγος  ύστερα από την διαπίστωση ύπαρξης απαρτίας  και αφού πρώτα Κατά Πλειοψηφία αποφάσισαν, για το κατεπείγον της συνεδρίασης (άρθρο 67 του, παρ. 5 του Ν.3852/2010) [Διαφώνησε ο κ. Μανώλης ως προς το κατεπείγον του 3ου θέματος], κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση. 

ΘΕΜΑ (1ο) «Επί αναπομπής Ο.Π.Δ. (τροποποίηση) Δήμου Τεμπών, έτους 2017» 
Αριθμός   Απόφασης ( 154 )

Το θέμα εισηγήθηκε ο Αντιδήμαρχος κ. Τσεργάς Κων/νος 

Με την αριθ. 136/2017 προηγούμενη απόφαση Δ.Σ. αποφασίσαμε την τροποποίηση του Ο.Π.Δ. του Δήμου Τεμπών έτους 2017.


Στη συνέχεια, στα πλαίσια του ελέγχου νομιμότητας της εν λόγω απόφασης η Αποκεντρωμένη Δ/ση Θεσσαλίας –Στερεάς Ελλάδας, μας έστειλε την αναπομπή της αριθ. 136/2017 απόφαση Δ.Σ., μετά και από τα αριθ. 418/26-5-2017 & 711/3-8-2017 έγγραφα του Παρατηρητηρίου, με τα οποία διαπιστώνεται  για δύο συνεχόμενα τρίμηνα αρνητική απόκλιση άνω του 10% στην κατηγορία Ίδια Έσοδα καθώς και για το Β’ τρίμηνο (6μηνο) αρνητική απόκλιση άνω του 10% στην κατηγορία Έσοδα ΠΟΕ.

Μετά από τα παραπάνω η Οικονομική Υπηρεσία του Δήμου Τεμπών,  μας έστειλε την παρακάτω εισήγηση:
……………………………………………………………………………………………………………..……………………………………………………..

ΕΛΛΗΝΙΚΗ ΔΗΜΟΚΡΑΤΙΑ






Μακρυχώρι 8/9/2017

ΝΟΜΟΣ ΛΑΡΙΣΑΣ








Α.Π. 7392

ΔΗΜΟΣ ΤΕΜΠΩΝ

ΟΙΚΟΝΟΜΙΚΗ ΥΠΗΡΕΣΙΑ

ΘΕΜΑ : ΑΝΑΠΟΜΠΗ Ο.Π.Δ. (ΤΡΟΠΟΠΟΙΗΣΗ) ΔΗΜΟΥ ΤΕΜΠΩΝ  ΕΤΟΥΣ 2017

Η Αναπληρώτρια Προϊσταμένη Οικονομικής Υπηρεσίας του Δήμου Τεμπών έχοντας υπόψη :

1. Τις διατάξεις του Ν. 4270/2014.

2. Την υπ’ αριθμόν 7261/22-2-2013 ΚΥΑ με θέμα Καθορισμός διαδικασιών και κριτηρίων για την παρακολούθηση του Ολοκληρωμένου Πλαισίου Δράσης και την εφαρμογή του Προγράμματος Εξυγίανσης από το Παρατηρητήριο του άρθρου 4 του Ν. 4111/2013.

3. Την υπ’ αριθμόν πρωτοκόλλου 14065/9-6-2013 εγκύκλιο 5 του Υπουργείου Εσωτερικών περί παροχής οδηγιών σχετικά με θέματα του Ολοκληρωμένου Πλαισίου Δράσης

4. Το με αριθμό πρωτοκόλλου 418/26-5-2017 έγγραφο του Παρατηρητηρίου με θέμα Έλεγχος πορείας εκτέλεσης προϋπολογισμού για την περίοδο Ιανουαρίου Μαρτίου οικονομικού έτους 2017 και το με αριθμό πρωτοκόλλου 711/3-8-2017 με θέμα Έλεγχος πορείας εκτέλεσης προϋπολογισμού για την περίοδο Ιανουαρίου Ιουνίου οικονομικού έτους 2017 (Α Εξάμηνο 2017).

5. Το με αριθμό πρωτοκόλλου 9652/117285/25-8-2017 έγγραφο της Αποκεντρωμένης Διοίκησης Θεσσαλίας – Στερεάς Ελλάδας με θέμα «Αναπομπή Ο.Π.Δ. (Τροποποίηση) Δήμου Τεμπών έτους 2017 στο οποίο ο Δήμος Τεμπών καλείται να υποβάλει αναμορφωμένο το Ο.Π.Δ. αφού προηγουμένως προβεί σε αναμόρφωση προϋπολογισμού μειώνοντας σε ρεαλιστικό ύψος τις επιμέρους ομάδες εσόδων και προσαρμόζοντας αντίστοιχα το σκέλος των εξόδων.

6. Το γεγονός ότι το Α εξάμηνο του 2017 παρουσιάστηκε αρνητική απόκλιση άνω του 10% στις κατηγορίες Ίδια Έσοδα και Έσοδα ΠΟΕ.

ΕΙΣΗΓΕΙΤΑΙ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ ΤΟΥ ΔΗΜΟΥ ΤΕΜΠΩΝ


Όπως υποβληθεί αναμορφωμένο εκ νέου το ΟΠΔ έτους 2017 του Δήμου μας, αφού πρώτα αναμορφωθούν οι επιμέρους ομάδες εσόδων σε ρεαλιστικό ύψος και προσαρμοστούν και τα έξοδα αναλόγως. 


Μετά την αναμόρφωση η οποία θα μειώνει σε ρεαλιστικό ύψος τα ίδια έσοδα του Δήμου μας θα ακολουθήσει Τροποποίηση ΟΠΔ με τις νέες διαμορφωμένες πιστώσεις εσόδων εξόδων. 


Τέλος, όσον αφορά την κατηγορία Έσοδα ΠΟΕ δεν χρειάζεται εκ νέου αναμόρφωση προϋπολογισμού αφού ο Δήμος μας με την πρώτη αναμόρφωση προϋπολογισμού έχει διαμορφώσει τις επιμέρους πιστώσεις στο επίπεδο που προβλέπεται. 

Η ΑΝΑΠΛΗΡΩΤΡΙΑ ΠΡΟΙΣΤΑΜΕΝΗ ΟΙΚΟΝΟΜΙΚΗΣ ΥΠΗΡΕΣΙΑΣ ΤΟΥ ΔΗΜΟΥ ΤΕΜΠΩΝ

ΣΑΡΜΑΝΤΑ ΜΑΡΙΑ
…………………………………………………………………………………………………………………………………………………………………….


Και κάλεσε το Δ.Σ. ν’ αποφασίσει σχετικά.


Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, το με αριθμό πρωτοκόλλου 9652/117285/25-8-2017 έγγραφο της Αποκεντρωμένης Διοίκησης Θεσσαλίας – Στερεάς Ελλάδας, τα αριθ. 418/26-5-2017 & 711/3-8-2017 έγγραφα του Παρατηρητηρίου την εισήγηση του θέματος και  μετά από διαλογική συζήτηση [Μειοψήφησε ο κ. Μπίκας ο οποίος ψήφισε ΛΕΥΚΟ, λέγοντας πως  Διαφωνεί  γενικότερα με την ύπαρξη του Παρατηρητηρίου].  

Αποφασίζει  Κατά Πλειοψηφία
Να υποβληθεί αναμορφωμένο εκ νέου το Ο.Π.Δ. έτους 2017 του Δήμου Τεμπών, αφού πρώτα αναμορφωθούν οι επιμέρους ομάδες εσόδων σε ρεαλιστικό ύψος και προσαρμοστούν και τα έξοδα αναλόγως. 


Μετά την αναμόρφωση, η οποία θα μειώνει σε ρεαλιστικό ύψος τα ίδια έσοδα του Δήμου Τεμπών, θα ακολουθήσει Τροποποίηση Ο.Π.Δ. με τις νέες διαμορφωμένες πιστώσεις Εσόδων Εξόδων. 

Στην κατηγορία Έσοδα ΠΟΕ δεν χρειάζεται εκ νέου αναμόρφωση προϋπολογισμού αφού ο Δήμος Τεμπών, με την πρώτη αναμόρφωση προϋπολογισμού έχει διαμορφώσει τις επιμέρους πιστώσεις στο επίπεδο που προβλέπεται. 

Η παρούσα απόφαση έλαβε τον αριθμό        154/2017
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

              (υπογραφή) 





             (υπογραφές)

Πιστό αντίγραφο

O Πρόεδρος Δ.Σ.
 Καρατέγος  Μιχ.
